Diari Oficial de la Generalitat Valenciana


Sumari del DOGV 6994, del 02-04-2013 (2013/3142)

DECRET 46/2013, de 28 de març, del Consell, pel qual es nomenen els membres del Consell d'Administració de Radiotelevisió Valenciana, SA, es suprimix el Consell d'Administració i la Direcció General de l'entitat pública Radiotelevisió Valenciana i es nomenen els membres del Consell de Liquidació de l'entitat pública Radiotelevisió Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6994

Data del DOGV
:   02-04-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/3142


Data del document
:   28-03-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Decret

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua

DECRET 46/2013, de 28 de març, del Consell, pel qual es nomenen els membres del Consell d'Administració de Radiotelevisió Valenciana, SA, es suprimix el Consell d'Administració i la Direcció General de l'entitat pública Radiotelevisió Valenciana i es nomenen els membres del Consell de Liquidació de l'entitat pública Radiotelevisió Valenciana. [2013/3142]  
L'article 56 de l'Estatut d'Autonomia de la Comunitat Valenciana establix que correspon a la Generalitat, en el marc de les normes bàsiques de l'Estat, «regular, crear i mantindre televisió, ràdio i la resta de mitjans de comunicació social, de caràcter públic, per al compliment dels seus fins».   
A l'empara d'esta norma va ser aprovada la Llei 3/2012, de 20 de juliol, de la Generalitat, d'Estatut de Radiotelevisió Valenciana, que perseguix definir l'estatut de l'empresa pública que assumix la prestació del servici públic de radiotelevisió a la Comunitat Valenciana.  
  
La llei citada té com a objecte regular la prestació per part de la Generalitat del servici públic de ràdio i televisió, per qualsevol mitjà o canal de difusió, així com establir el règim jurídic de Radiotelevisió Valenciana, SA, a la qual li encomana la prestació del servici públic de ràdio i televisió d'àmbit autonòmic.  
La disposició transitòria primera de la referida Llei 3/2012 establix, en l'apartat 1, que Radiotelevisió Valenciana, SA, es constituirà per mitjà de la fusió, per absorció o per constitució d'una nova societat, de Televisió Autonòmica Valenciana, SA, i Ràdio Autonomia Valenciana, SA, previ reequilibri patrimonial d'estes.  
D'acord amb això, mitjançant un acord de 2 de novembre de 2012, el Consell va aprovar els estatuts de Radiotelevisió Valenciana, SA, com a societat mercantil de la qual és titularitat la Generalitat, que va suposar el començament del procés de fusió de Televisió Autonòmica Valenciana, SA, i Ràdio Autonomia Valenciana, SA.  
Una vegada s'han produït les operacions de reequilibri de Televisió Autonòmica Valenciana, SA, i Ràdio Autonomia Valenciana, SA, en virtut de l'Acord de 15 de març de 2013, del Consell, s'han formalitzat les escriptures corresponents de reequilibri patrimonial i fusió de les societats, i s'ha constituït Radiotelevisió Valenciana, SA.  
  
Per la seua banda, l'article 13 de la Llei 3/2012, de 20 de juliol, de la Generalitat, d'Estatut de Radiotelevisió Valenciana, establix que correspon a Les Corts l'elecció dels membres del Consell d'Administració de Radiotelevisió Valenciana, SA, i correspon al Consell el nomenament dels membres del Consell d'Administració triats per les Corts. A este efecte, les Corts, en la sessió realitzada els dies 3 i 4 d'octubre de 2012, van triar les persones que han d'integrar el Consell d'Administració de Radiotelevisió Valenciana, SA.  
  
Finalment, la disposició transitòria segona de l'esmentada Llei 3/2012 disposa que, una vegada produïda la fusió d'ambdós mercantils, l'entitat pública Radiotelevisió Valenciana entrarà en estat de dissolució-liquidació, i haurà de realitzar la conclusió ordenada de quantes relacions jurídics estiguen pendents a la data d'entrar en estat de dissolució, així com a la liquidació, alienació i extinció, segons siga procedent, dels béns, drets i obligacions que integren el seu patrimoni.   
  
A este efecte, es preveu que, produïda la fusió, quedaran suprimits el Consell d'Administració i la Direcció General de l'entitat pública Radiotelevisió Valenciana, i es constituirà el Consell de Liquidació d'esta entitat, integrat per tres membres que seran nomenats i cessats pel Consell, que assumirà la gestió, la direcció i la representació de l'entitat pública en liquidació.  
Per tot això, a proposta del conseller de Presidència i Agricultura, Pesca, Alimentació i Aigua i amb la deliberació prèvia del Consell, en la reunió del dia 28 de març de 2013,  
  
  
DECRETE  
  
Primer  
Nomenar com a membres del Consell d'Administració de Radiotelevisió Valenciana, SA, triats per les Corts, a proposta dels distints grups parlamentaris, per mitjà de la Resolució 170/VIII aprovada pel Ple de les Corts en la sessió realitzada els dies 3 i 4 d'octubre de 2012, a les persones següents:  
María Estela Bernad Monferrer  
Aránzazu Calzada González  
Lázaro Marín Navarro-Soto  
Consuelo Miralles Gregori  
Vicente Navarro de Luján  
Manuel Salvador Jardí  
Rosa Solbes López  
Rafael Xambó Olmos  
Rosa M.ª Vidal Monferrer  
  
Segon  
Suprimir el Consell d'Administració i la Direcció General de l'entitat pública Radiotelevisió Valenciana, d'acord amb el que establix la disposició transitòria segona de la Llei 3/2012, de 20 de juliol, de la Generalitat, d'Estatut de Radiotelevisió Valenciana.  
Com a conseqüència d'això, s'acorda el cessament de la totalitat dels membres del Consell d'Administració de l'entitat, i del director general de Radiotelevisió Valenciana, Alejandro Reig de la Rocha, agraint-los a tots ells els servicis prestats.  
  
Tercer  
Nomenar, en compliment del que establix la disposició transitòria segona de la Llei 3/2012, de 20 de juliol, de la Generalitat, d'Estatut de Radiotelevisió Valenciana, a les persones següents com a membres del Consell de Liquidació de l'entitat pública Radiotelevisió Valenciana, els quals exerciran el seu càrrec d'acord amb el que disposa la mencionada disposició transitòria segona:  
Antonio Hervás García  
Carlos F. Cervantes Lozano  
Pau Perez Blay  
  
A este efecte, la persona designada que presta actualment els seus servicis, amb plena dedicació, en l'entitat pública Radiotelevisió Valenciana mantindrà la seua situació en esta entitat, en les mateixes condicions i amb la mateixa retribució que percebia en l'actualitat, fins a la liquidació definitiva i extinció de la dita entitat pública. Per la seua banda, els liquidadors designats que no es troben en eixa situació, i com que no tindran plena dedicació, percebran les retribucions que fins a la data es trobaven acordades per als membres del Consell d'Administració de l'entitat pública Radiotelevisió Valenciana, en la mateixa quantia i periodicitat.  
  
Anna, 28 de març de 2013  
  
El president de la Generalitat,  
ALBERTO FABRA PART  
  
El conseller de Presidència i Agricultura, Pesca, Alimentació i Aigua,  
JOSÉ CÍSCAR BOLUFER